শহরে ফের ওলাচালকের দাদাগিরি। নির্দিষ্ট গন্তব্যের আগেই যাত্রীকে নামিয়ে দেওয়ার অভিযোগ। প্রতিবাদ করলে বেধড়ক মারধর করা হয় ওই যাত্রীকে। ঘটনায় ওলা চালককে গ্রেফতার করেছে চারু মার্কেট থানার পুলিস।
 ওয়েব ডেস্ক: শহরে ফের ওলাচালকের দাদাগিরি। নির্দিষ্ট গন্তব্যের আগেই যাত্রীকে নামিয়ে দেওয়ার অভিযোগ। প্রতিবাদ করলে বেধড়ক মারধর করা হয় ওই যাত্রীকে। ঘটনায় ওলা চালককে গ্রেফতার করেছে চারু মার্কেট থানার পুলিস। গতকাল সন্ধেয় রাজারহাট থেকে বেহালা যাওয়ার জন্য ওলা বুক করেন সুপ্রিয় নস্কর নামে এক যুবক। অভিযোগ, লেকগার্ডেন্স ফ্লাইওভারে উঠে সুপ্রিয়কে গাড়ি থেকে নেমে যেতে বলেন ওই ওলাচালক। নির্দিষ্ট গন্তব্যের আগে নামতে অস্বীকার করলে তাঁকে জোর করে নামিয়ে দেওয়া হয় বলে অভিযোগ। ওলাচালকের ফোন পেয়ে এক যুবক বাইকে চেপে সেখানে উপস্থিত হয়। ওই বাইকআরোহী সুপ্রিয়কে বেধড়ক মারধর করেন বলে অভিযোগ। ঘটনাস্থল থেকে ১০০ ডায়ালে ফোন করে অভিযোগ জানান সুপ্রিয়। রাতেই ওলাচালককে গ্রেফতার করে পুলিস।